**Notă Informativă**

**la proiectul Hotărârii Guvernului pentru aprobarea Regulamentului cu privire la normele de partajare a seturilor de date spațiale și a serviciilor aferente între entitățile publice și terți.**

Întru realizarea art. 13, alin. (3) al Legii nr. 254 din 17 noiembrie 2016 cu privire la infrastructura națională de date spațiale, Agenția Relații Funciare și Cadastru a elaborat proiectul Hotărârii Guvernului cu privire la normele de partajare a seturilor de date spațiale și a serviciilor aferente între entitățile publice și terți.

Scopul proiectului dat este stabilirea condițiilor unice de acces, schimb și utilizare a seturilor şi serviciilor de date spaţiale în format digital între entitățile publice și terți conform Legii nr. 254 din 17 noiembrie 2016 cu privire la infrastructura națională de date spațiale.

Elaborarea prezentului Regulament este necesară pentru asigurarea, de către entitățile publice și terți, a accesului la seturile și serviciile de date spațiale, a realizării schimbului și utilizării acestora în scopul satisfacerii necesităților publice, precum și de a realiza infrastructura națională de date spațiale.

În Regulament sunt prevăzute condițiile care urmează a fi respectate pentru încheierea unor acorduri de colaborare între entitățile publice și terți la partajarea datelor spațiale.

Acordurile de colaborare privind asigurarea partajării seturilor și serviciilor de date spațiale între entitățile publice și terți va stabili o procedură de admiterea a accesului și utilizarea seturilor și serviciilor de date spațiale.

Proiectul Regulamentului prevede condițiile și metodele de partajare a datelor spațiale în format digital între entitățile publice și terți, precum și determină când poate terțul să fie parte la infrastructura națională de date spațiale.

Entităților publice și terții, în baza acestui Regulament, li se va oferi disponibilitatea, calitatea, accesibilitatea și utilizarea comună a datelor spațiale pentru un număr larg de tematici și politici.

Întru asigurarea de către entitățile publice și terți a dreptului de acces și utilizare a seturilor și serviciilor de date spațiale oricărei persoane este necesar de a fi luată în considerație respectarea prevederilor art. 11, alin. (2) al Legii nr. 254 din 17 noiembrie 2017 cu privire la infrastructura națională de date spațiale.

Proiectul Regulamentului de asemenea specifică și atribuțiile entităților publice și ale terților privind realizarea infrastructurii naționale de date spațiale prin partajarea datelor spațiale.

Totodată, proiectul Regulamentului prescrie procedura de obținere a datelor spațiale printr-o cerere electronică.

Pentru asigurarea serviciilor de date spațiale menționate în art. 9, alin. (1), lit. c) și d) al Legii nr. 254 din 17 noiembrie 2016 cu privire la infrastructura națională de date spațiale, entitățile publice și terții responsabili de datele spațiale pot încasa plăți ce nu depășesc costurile marginale pentru crearea, menținerea și dezvoltarea serviciilor respective dacă reutilizarea acestora se efectuează în scop comercial, conform art. 12, alin. (2) al Legii nr. 254 din 17 noiembrie 2016 cu privire la infrastructura națională de date spațiale

Cheltuielile privind asigurarea partajării seturilor și serviciilor de date spațiale vor fi acoperite din bugetul entității publice sau alte surse financiare legale conform art. 18 al Legii nr. 254 din 17 noiembrie 2016 cu privire la infrastructura națională de date spațiale.

Entitățile publice la moment suportă aceste cheltuieli din diferite surse legale sau bugetare pentru crearea datelor spațiale de care sunt responsabile și chiar creează sisteme de baze de date pentru asigurarea schimbului de date spațiale cu alte entități publice.

La elaborarea proiectului Hotărârii Guvernului au participat membrii grupului de lucru pentru elaborarea actelor normative privind implementarea Legii cu privire la infrastructura națională de date spațiale creat prin Ordinul Agenției nr. 143 din 10 noiembrie 2016.

În scopul respectării prevederilor Legii nr.239 din 13 noiembrie 2008 privind transparenţa în procesul decizional, proiectul Hotărârii Guvernului cu privire aprobarea responsabilităților entităților publice privind seturile de date spaţiale este plasat pe platforma guvernamentală www.particip.gov.md și pe pagina oficială web a Agenției Relații Funciare și Cadastru, [www.arfc.gov.md](http://www.arfc.gov.md), la directoriul *Transparenţa decizională*, secţiunea *Proiecte de acte legislative și normative.*

Proiectul Hotărârii Guvernului cu privire la normele de partajare a seturilor de date spațiale și a serviciilor aferente între entitățile publice și terți a fost avizat cu toate instituțiile interesate și Grupul de lucru pentru reglementarea activității de întreprinzător.

**Director general Anatolie GHILAȘ**